# הכוחות המזוינים של סינגפור

הכוחות המזוינים של סינגפור|

|  |  |
| --- | --- |
|  |  |

 |
|  |
|
מדינה |
סינגפור |
|
תקופת הפעילות |
1966–הווה (כ־60 שנה)  |
|
זרועות בצבא | חיל האוויר של סינגפור חיל האוויר של סינגפור הצי הסינגפורי הצי הסינגפורי צבא סינגפור צבא סינגפור השירות הדיגיטלי והמודיעיני של סינגפור השירות הדיגיטלי והמודיעיני של סינגפור |
|
שם קצר | SAF  |
|
מנהיגות |
|
המפקד העליון | נשיא סינגפור נשיא סינגפור |
|
ראש הצבא |
ראש כוחות ההגנה |
|
ראש כוחות ההגנה |
נאו קיאן הונג |
|
שר ההגנה |
אנג אנג הן |
|
כוח אדם |
|
גיל הגיוס |
16.6 בהתנדבות; 18 גיוס חובה |
|
זמינות לשירות צבאי מכלל האוכלוסייה |
1,292,471 (2005) |
|
מתאימים לשירות צבאי מכלל האוכלוסייה |
934,317 (2005) |
|
כוחות פעילים |
71,600 |
|
תקציב |
|
תקציב שנתי |
12.08 מיליארד דולר סינגפורי (2011) |
|
אחוזי תמ"ג |
6% |
|   |

**הכוחות המזוינים של סינגפור** (באנגלית: **Singapore Armed Forces**; ר"ת: SAF; מנדרינית: 新加坡武装部队; מלאית: Angkatan Bersenjata Singapura; טמילית: சிங்கப்பூர்) הם הזרוע הצבאית של כח ההגנה של סינגפור, וכן המרכיב הצבאי במשרד הביטחון של המדינה. הכוחות המזוינים כוללים ארבע זרועות: צבא סינגפור, חיל האוויר של סינגפור, הצי הסינגפורי והשירות הדיגיטלי והמודיעיני של סינגפור.

הכוחות המזוינים נשענים במידה רבה על חיילים בגיוס חובה בשירות סדיר ובמילואים. בצבא כ-71,000 חיילים בשרות פעיל וניתן לגייס בשרות מילואים למעלה מ-350,000 חיילים.

## מבנה

הכוחות המזוינים של סינגפור מורכבים מארבע זרועות:

* **צבא סינגפור צבא סינגפור** - ובו שלוש אוגדות סדירות משולבות (אוגדות 3, 6, ו-9), שתי אוגדות מילואים (אוגדה 21 ו-25), ופיקוד הגנת האי.
* **חיל האוויר של סינגפור חיל האוויר של סינגפור** - ובו 17 טייסות הפועלות מארבעה בסיסי אוויר.
* **הצי הסינגפורי הצי הסינגפורי** - ובו 8 שייטות הפועלות משני בסיסים ימיים.
* **השירות הדיגיטלי והמודיעיני של סינגפור השירות הדיגיטלי והמודיעיני של סינגפור** - אחראי על הגנת המרחב הקיברנטי של סינגפור מפני איומים דיגיטליים וחיצוניים, על איסוף וניתוח מודיעין, ועל שמירה על עליונות טכנולוגית ומידעית של הכוחות המזוינים ותגובה לאיומים דיגיטליים מתפתחים.

בראש הכוחות המזוינים של סינגפור עומד מפקד כוח ההגנה, שהוא קצין בדרגת גנרל שלושה כוכבים, היחיד המחזיק בדרגה זו בכוחות המזוינים של סינגפור. כפופים לו שלושת ראשי הזרועות (יבשה, אוויר וים) בדרגת גנרל שני כוכבים.

## טכנולוגיה

הכוחות המזוינים של סינגפור שמים דגש רב על פיתוח טכנולוגיות המשמשות כמכפילי כח במיוחד בתחום שילוב פיקוד, שליטה ומודיעין, באופן שיאפשר לכוחות הלוחמים לפעול בתאום. בין שלוש זרועות הכח קיימים קווי תקשורת נתונים מתקדמים וקיימת השקעה מתמדת לשילוב טכנולוגיות עדכניות בתחום זה. הכוחות המזוינים של סינגפור מכירים בכוחה הצבאי המוגבל של המדינה ומשכך קיים ניסיון להגביר כוח זה באמצעים טכנולוגיים.

הכוחות המזוינים בסינגפור זוכים לאחד התקציבים הגדולים ביותר באזור אסיה והאוקיינוס השקט, ביחס לתמ"ג. מדיניות הרכש של הכוחות המזוינים מתמקדת ברכישת כלי נשק חדישים ומשוכללים. כבר משנת 1971 משקיע צבא סינגפור מאמצים בפיתוח עצמי של כלי נשק מסוימים. בימינו, משרד ההגנה של סינגפור הוא אחד המעסיקים העיקריים במדינה של מהנדסים ומדענים. מערכת החינוך המעולה של סינגפור מאפשרת לצבא לגייס חיילים אשר ניתן להכשירם במהירות להפעלת מערכות נשק מתקדמות.

התעשייה הצבאית של סינגפור פיתחה לאורך השנים כמה כלי נשק יעילים וטובים בתחומם, ביניהם:

* PRIMUS - תותח מתנייע 155 מ"מ המיוצר מאז שנת 2000.
* Bionix - נגמ"ש נושא מקלעים
* מטאדור - רקטה נגד טנקים ונגד מבנים וביצורים הנורית ממטול כתף אישי. פותחה בשנת 2000 בשיתוף פעולה ישראלי עם רפאל.
* Pegasus - תותח 155 מ"מ הניתן להטסה בעזרת מסוק.
* SAR 21 - רובה סער מודרני הדומה במראהו ובתכונותיו לתבור TAR-21 מתוצרת התעשייה הצבאית של ישראל.

## היסטוריה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
יועצים צבאיים ישראלים בפיקוד יעקב אלעזרי היו מעורבים בהקמת הכוחות המזוינים.

## קישורים חיצוניים

 מדיה וקבצים בנושא **הכוחות המזוינים של סינגפור** בוויקישיתוף

* הכוחות המזוינים של סינגפור, ברשת החברתית LinkedIn

* צבא סינגפור (באנגלית)
* חיל הים של סינגפור (באנגלית)
* חיל האוויר של סינגפור (באנגלית)
* ירחון הכוחות המזוינים של סינגפור (באנגלית)
* אמנון ברזילי, קצינים ישראלים חושפים: כך הקמנו את צבא סינגפור, החזק בדרום-מזרח אסיה, באתר הארץ, 23 במרץ 2015

## הערות שוליים